title: Komission täytäntöönpanoasetus (EU) 2022/799, annettu 20 päivänä toukokuuta 2022, Euroopan parlamentin ja neuvoston asetuksen (EU) 2018/858 panemisesta täytäntöön siltä osin kuin kyse on moottoriajoneuvojen ja niiden perävaunujen sekä tällaisiin ajoneuvoihin tarkoitettujen järjestelmien, komponenttien ja erillisten teknisten yksiköiden hyväksyntään ja markkinavalvontaan sovellettavista hallinnollisista vaatimuksista annetun komission täytäntöönpanoasetuksen (EU) 2020/683 kreikankielisen toisinnon oikaisemisesta

text:
                  23.5.2022

                  FI

                  Euroopan unionin virallinen lehti

                  L 143/1

         KOMISSION TÄYTÄNTÖÖNPANOASETUS (EU) 2022/799,
         annettu 20 päivänä toukokuuta 2022,
         Euroopan parlamentin ja neuvoston asetuksen (EU) 2018/858 panemisesta täytäntöön siltä osin kuin kyse on moottoriajoneuvojen ja niiden perävaunujen sekä tällaisiin ajoneuvoihin tarkoitettujen järjestelmien, komponenttien ja erillisten teknisten yksiköiden hyväksyntään ja markkinavalvontaan sovellettavista hallinnollisista vaatimuksista annetun komission täytäntöönpanoasetuksen (EU) 2020/683 kreikankielisen toisinnon oikaisemisesta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon moottoriajoneuvojen ja niiden perävaunujen sekä tällaisiin ajoneuvoihin tarkoitettujen järjestelmien, komponenttien ja erillisten teknisten yksiköiden hyväksynnästä ja markkinavalvonnasta, asetusten (EY) N:o 715/2007 ja (EY) N:o 595/2009 muuttamisesta sekä direktiivin 2007/46/EY kumoamisesta 30 päivänä toukokuuta 2018 annetun Euroopan parlamentin ja neuvoston asetuksen (EU) 2018/858 (1) ja erityisesti sen 24 artiklan 4 kohdan, 28 artiklan 3 kohdan ja 36 artiklan 4 kohdan,
         sekä katsoo seuraavaa:

                     (1)

                     Komission täytäntöönpanoasetuksen (EU) 2020/683 (2) kreikankielisessä toisinnossa on liitteessä I olevissa 6.2.3, 6.2.3.1, 6.2.4 ja 6.2.4.1 kohdassa, liitteessä II olevan I osan jaksossa ”A. Luokat M ja N” olevissa 6.2.3, 6.2.3.1, 6.2.4 ja 6.2.4.1 kohdassa, liitteessä II olevan I osan jaksossa ”B. Luokka O” olevissa 6.2.4 ja 6.2.4.1 kohdassa, liitteen III lisäyksessä 1 olevassa luokkia M2, M3, N2 ja N3 koskevassa 33 kohdassa, liitteen VIII lisäyksessä olevan mallin B osassa 2 olevassa ajoneuvoluokkia M2, M3, N2 ja N3 koskevassa 33 kohdassa ja liitteen VIII lisäyksessä olevan mallin C2 osassa 2 olevassa ajoneuvoluokkia M2, M3, N2 ja N3 koskevassa 33 kohdassa toistuva virhe, joka muuttaa näiden säännösten merkitystä.

                     (2)

                     Sen vuoksi täytäntöönpanoasetuksen (EU) 2020/683 kreikankielinen toisinto olisi oikaistava. Oikaisu ei vaikuta muihin kielitoisintoihin.

                     (3)

                     Tässä asetuksessa säädetyt toimenpiteet ovat moottoriajoneuvoja käsittelevän teknisen komitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla

               (ei koske suomenkielistä toisintoa)

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 20 päivänä toukokuuta 2022.

                  Komission puolesta

                  Puheenjohtaja

               Ursula VON DER LEYEN

            (1)  EUVL L 151, 14.6.2018, s. 1.

            (2)  Komission täytäntöönpanoasetus (EU) 2020/683, annettu 15 päivänä huhtikuuta 2020, Euroopan parlamentin ja neuvoston asetuksen (EU) 2018/858 panemisesta täytäntöön siltä osin kuin kyse on moottoriajoneuvojen ja niiden perävaunujen sekä tällaisiin ajoneuvoihin tarkoitettujen järjestelmien, komponenttien ja erillisten teknisten yksiköiden hyväksyntään ja markkinavalvontaan sovellettavista hallinnollisista vaatimuksista (EUVL L 163, 26.5.2020, s. 1).


title: Komission täytäntöönpanoasetus (EU) 2019/1213, annettu 12 päivänä heinäkuuta 2019, yksityiskohtaisista säännöksistä ajoneuvoon asennettujen punnituslaitteiden yhteentoimivuuden ja yhteensopivuuden yhdenmukaisen täytäntöönpanon varmistamiseksi neuvoston direktiivin 96/53/EY mukaisesti (ETA:n kannalta merkityksellinen teksti.)

text:
                  18.7.2019

                  FI

                  Euroopan unionin virallinen lehti

                  L 192/1

         KOMISSION TÄYTÄNTÖÖNPANOASETUS (EU) 2019/1213,
         annettu 12 päivänä heinäkuuta 2019,
         yksityiskohtaisista säännöksistä ajoneuvoon asennettujen punnituslaitteiden yhteentoimivuuden ja yhteensopivuuden yhdenmukaisen täytäntöönpanon varmistamiseksi neuvoston direktiivin 96/53/EY mukaisesti
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon 25 päivänä heinäkuuta 1996 annetun neuvoston direktiivin 96/53/EY (1) ja erityisesti sen 10 d artiklan 5 kohdan,
         sekä katsoo seuraavaa:

                     (1)

                     Ajoneuvoon asennetut punnituslaitteet ovat yksi direktiivissä 96/53/EY säädetty vaihtoehto sellaisten ajoneuvojen ja ajoneuvoyhdistelmien tarkastamiseksi, joissa voi olla ylikuormaa.

                     (2)

                     Direktiivin 96/53/EY 10 d artiklan 5 kohdan toisen alakohdan mukaan ajoneuvoon asennettujen punnituslaitteiden on yhteentoimivuuden varmistamiseksi voitava toimittaa punnitustiedot milloin tahansa liikkeessä olevasta ajoneuvosta toimivaltaisille viranomaisille ja ajoneuvon kuljettajalle Euroopan standardointikomitean (CEN) DSRC-standardeissa määritellyn rajapinnan kautta. Siksi olisi hyväksyttävä tekniset eritelmät, joissa standardien sisältö mukautetaan ajoneuvoon asennettujen punnituslaitteiden toimittamien tietojen erityispiirteisiin.

                     (3)

                     Ajoneuvoon asennetut punnituslaitteet voidaan asentaa moottoriajoneuvoihin sekä perävaunuihin tai puoliperävaunuihin. On tarpeellista varmistaa, että ajoneuvoyhdistelmän eri ajoneuvoihin asennetut punnituslaitteet ovat keskenään yhteensopivia. Yhteensopivuus olisi varmistettava panemalla täytäntöön eurooppalaiset C-ITS-standardit, joihin viitataan Euroopan parlamentin ja neuvoston direktiivin 2010/40/EU (2) täydentämisestä yhteistoiminnallisten älyliikennejärjestelmien käyttöönoton ja operatiivisen käytön osalta annetussa delegoidussa säädöksessä.

                     (4)

                     Jäsenvaltioiden, jotka tekevät ajoneuvoihin asennetuista punnituslaitteista pakollisia, olisi voitava vapauttaa tästä velvollisuudesta ajoneuvot tai ajoneuvoyhdistelmät, joiden osalta suurimman sallitun painon ylittäminen on mahdotonta, kuten erityisesti nesteiden tai eläinten kuljetukseen suunnitellut perävaunut tai puoliperävaunut.

                     (5)

                     Ajoneuvoihin asennettujen punnituslaitteiden käyttö vaatimusten noudattamisen valvontaan saattaa johtaa manipulointiyrityksiin, samoin kuin muiden ajoneuvojärjestelmien, kuten digitaalisen ajopiirturin tai päästöjenrajoitusjärjestelmien, tapauksessa. Jotta manipuloinnilta voidaan suojautua asianmukaisella tavalla, moottoriajoneuvon ja perävaunun välisen tiedonsiirron on oltava suojattu. Ajoneuvoihin asennetut punnituslaitteet olisi myös varmennettava yhteisten perusteiden mukaisesti siten, että todistukset myöntää johtavien virkamiesten tietoturvallisuusryhmän (Senior Officials Group on Information Systems Security, SOG-IS) tietotekniikan tuotteiden turvallisuusarviointitodistusten vastavuoroista tunnustamista koskevan sopimuksen (Mutual Recognition Agreement of Information Technology Security Evaluation Certificates) puitteissa toimivan hallintokomitean tunnustama sertifiointielin.

                     (6)

                     Jäsenvaltioiden, jotka edellyttävät punnituslaitteiden asentamista ajoneuvoihin, olisi varmistettava, että OBW-korjaamot tarkastavat ajoneuvoihin asennetut laitteet. Jotta voidaan varmistaa tässä asetuksessa vahvistettujen yhteentoimivuutta koskevien sääntöjen yhdenmukainen täytäntöönpano, näiden korjaamojen olisi taattava, että ajoneuvoihin asennetut punnituslaitteet toimivat riittävän tarkasti. Tällaisia korjaamoja voivat olla, tarvittavin muutoksin, Euroopan parlamentin ja neuvoston direktiivissä 2014/45/EU (3) tarkoitetut katsastusasemat, Euroopan parlamentin ja neuvoston asetuksessa (EU) N:o 165/2014 (4) tarkoitetut korjaamot tai mitkä tahansa muut tämän asetuksen vaatimukset täyttävät korjaamot. Jäsenvaltioiden, jotka eivät edellytä ajoneuvoon asennettujen punnituslaitteiden käyttöönottoa direktiivin 96/53/EY 10 d artiklan 1 kohdan nojalla, ei tarvitse perustaa tällaisia korjaamoja.

                     (7)

                     Teknologian nykytilanne ei mahdollista CEN:n DSRC- eikä C-ITS-tietoliikennestandardien käyttöönottoa ajoneuvoon asennetuissa punnituslaitteissa 27 päivään toukokuuta 2021 mennessä. Ajoneuvoon asennetut punnituslaitteet olisi siksi otettava käyttöön vaiheittain, jotta teollisuus voi kehittää tuotteita, jotka täyttävät tämän asetuksen ja erityisesti sen liitteen II vaatimukset sekä eräät liitteen III vaatimukset. Jäsenvaltioiden, jotka edellyttävät punnituslaitteiden asentamista ajoneuvoihin, olisi sovellettava liitteessä I ja III vahvistettuja vaiheen 1 vaatimuksia 27 päivään toukokuuta 2021 mennessä. Liitteessä II vahvistettujen vaatimusten ja liitteessä I ja III vahvistettuja vaiheen 2 vaatimusten soveltamiselle olisi annettava kolmen vuoden lisäaika.

                     (8)

                     Jäsenvaltiot voivat toteuttaa erityistoimenpiteitä edellyttääkseen, että ajoneuvot, jotka toimivaltaisten viranomaisten on tarkastettava direktiivin 96/53/EY noudattamisen varmistamiseksi ja jotka on otettu käyttöön 27 päivänä toukokuuta 2021 tai sen jälkeen ja jotka on rekisteröity niiden alueella, on varustettu ajoneuvoon asennetulla punnituslaitteella. Laitetta ei pitäisi edellyttää jälkiasennettavaksi ajoneuvoihin, jotka on otettu käyttöön ja rekisteröity ennen mainittua ajankohtaa.

                     (9)

                     Tässä asetuksessa säädetyt toimenpiteet ovat direktiivin 96/53/EY 10 i artiklassa tarkoitetun maaliikennekomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Soveltamisala

               1.   Tässä asetuksessa vahvistetaan yhdenmukaiset edellytykset ajoneuvoihin tai ajoneuvoyhdistelmiin asennettujen punnituslaitteiden yhteentoimivuudelle ja yhteensopivuudelle, jotta voidaan varmistaa neuvoston direktiivin 96/53/EY 10 d artiklan 4 ja 5 kohdan noudattaminen tai sen jäsenvaltion, jossa ajoneuvoa käytetään, kansallisessa liikenteessä sallittua suurinta painoa koskevien vaatimusten noudattaminen.

               2.   Tätä asetusta ei sovelleta jäsenvaltioihin, jotka ovat päättäneet olla ottamatta käyttöön ajoneuvoon asennettuja punnituslaitteita direktiivin 96/53/EY 10 d artiklan 1 kohdan nojalla.

               3.   Jäsenvaltiot voivat vapauttaa ajoneuvoihin asennettujen punnituslaitteiden käyttöönottovelvollisuudesta ajoneuvot tai ajoneuvoyhdistelmät, joissa suurimman sallitun painon ylittäminen on mahdotonta niiden kuorman rakenteen tai tyypin vuoksi. Nämä poikkeukset eivät saa perustua valmistajan ilmoittamaan ajoneuvon suurimpaan teknisesti sallittuun kokonaismassaan. Toimivaltaiset viranomaiset voivat edelleen tehdä suurinta sallittua painoa koskevia tarkastuksia ajoneuvoille tai ajoneuvoyhdistelmille, joihin poikkeusta sovelletaan.

            2 artikla
            Määritelmät
            Tässä asetuksessa tarkoitetaan

                        a)

                        ’ajoneuvoon asennetulla punnituslaitteella’ (’OBW-laitteella’) ajoneuvossa olevaa laitetta, joka pystyy määrittämään kokonaispainon tai akselipainon;

                        b)

                        ’kokonaispainolla’ OBW-laitteen määrittämää moottoriajoneuvon kokonaispainoa ja ajoneuvoyhdistelmän tapauksessa ajoneuvoyhdistelmän kokonaispainoa kilogrammoina;

                        c)

                        ’akselipainolla’ tai ’akselikuormituksella’ OBW-laitteen määrittämää akseli- tai telipainoa kilogrammoina;

                        d)

                        ’lasketulla painolla’ tai ’painoarvolla’ joko kokonaispainoa tai akselipainoa kilogrammoina;

                        e)

                        ’moottoriajoneuvoyksiköllä’ moottoriajoneuvoon asennettua OBW-laitteen osaa, lukuun ottamatta antureita, joka pystyy keräämään, tallentamaan ja käsittelemään dataa ja laskemaan tähän dataan perustuvan painoarvon;

                        f)

                        ’perävaunuyksiköllä’ perävaunuun tai puoliperävaunuun asennettua OBW-laitteen osaa, lukuun ottamatta antureita, joka pystyy keräämään, tallentamaan ja käsittelemään dataa perävaunun tai puoliperävaunun laitteista ja laskemaan tähän dataan perustuvat akselipainoarvot;

                        g)

                        ’erikoistuneen lyhyen kantaman tiedonsiirron ajoneuvoyksiköllä’ (’ajoneuvon DSRC-yksiköllä’) komission täytäntöönpanoasetuksen (EU) 2016/799 (5) liitteen IC lisäyksessä 14 tarkoitettua ’varhaiseen havaitsemiseen tarkoitettua etäyhteyslaitteistoa’, joka pystyy vastaanottamaan OWS-tietoja joko moottoriajoneuvoyksiköstä tai C-ITS-yksiköstä ja lähettämään ne varhaiseen havaitsemiseen tarkoitettuun etäyhteyslukijaan;

                        h)

                        ’varhaiseen havaitsemiseen tarkoitetulla etäyhteyslukijalla’ (’REDCR-lukijalla’) lainvalvontaviranomaisten hallussa olevaa varhaiseen havaitsemiseen tarkoitettua etäyhteyslukijaa, joka pystyy lukemaan ajoneuvon DSRC-yksikön lähettämiä OWS-tietoja. REDCR-lukija voi olla sama laite, jota käytetään lukemaan asetuksen (EU) 2016/799 mukaisia RTM-tietoja, vaikka sekä RTM-tiedot että OWS-tiedot lähetetään REDCR-lukijan erillisestä pyynnöstä;

                        i)

                        ’punnitustiedolla’ OBW-laitteen osien välillä siirrettävää raakadataa, joka on käsiteltävä lasketun painon saamiseksi;

                        j)

                        ’ajoneuvoon asennetun punnitusjärjestelmän tiedoilla’ (’OWS-tiedoilla’) REDCR-lukijan ajoneuvon DSRC-yksiköltä pyytämiä ennalta määritellyssä muodossa esitettäviä suojattuja tietoja;

                        k)

                        ’anturilla’ OBW-laitteen osaa, joka pystyy tuottamaan punnitustietoja mittaamalla määrättyjä fyysisiä parametreja, kun joko moottoriajoneuvoyksikkö tai perävaunuyksikkö käyttää näitä tietoja jatkokäsittelyyn;

                        l)

                        ’yhteistoiminnallisten älyliikennejärjestelmien yksiköllä’ (’C-ITS-yksiköllä’) direktiivin 2010/40/EU täydentämisestä yhteistoiminnallisten älyliikennejärjestelmien käyttöönoton ja operatiivisen käytön osalta annetussa delegoidussa säädöksessä, joka on hyväksytty mainitun direktiivin 6 artiklan 1 kohdan nojalla, tarkoitettua C-ITS-yksikköä;

                        m)

                        ’osoitteenmuodostusvaiheella’ ajoneuvoyhdistelmän ajoneuvojen välisen sähköisen tiedonsiirron valmisteluvaihetta, jossa kullekin ajoneuvolle osoitetaan paikka;

                        n)

                        ’ajoneuvoon asennettujen punnituslaitteiden korjaamolla’ (’OBW-korjaamolla’) korjaamoa, jonka jäsenvaltio on valtuuttanut suorittamaan ajoneuvoon asennettujen punnituslaitteiden tarkastuksia.

            3 artikla
            Varmennepolitiikka
            Jäsenvaltioiden on varmistettava, että on olemassa vähintään yksi juurivarmenneviranomainen, rekisteröijä ja valtuuttaja, joka pystyy huolehtimaan ajoneuvoon asennettujen punnituslaitteiden osalta tehtävistä, jotka on määritelty direktiivin 2010/40/EU täydentämisestä yhteistoiminnallisten älyliikennejärjestelmien käyttöönoton ja operatiivisen käytön osalta annetussa delegoidussa säädöksessä, joka on hyväksytty mainitun direktiivin 6 artiklan 1 kohdan nojalla, tarkoitetussa Euroopan yhteistoiminnallisten älyliikennejärjestelmien (C-ITS) käyttöönottoa ja operatiivista käyttöä koskevassa varmennepolitiikassa.

            4 artikla
            Määräaikaistarkastukset

               1.   Ajoneuvoon asennetulle punnituslaitteelle on tehtävä määräaikainen tarkastus OBW-korjaamossa joka toinen vuosi sen jälkeen kun laite on asennettu ajoneuvoon tai ajoneuvoyhdistelmään.

               2.   Määräaikaistarkastukset tehdään liitteen IV mukaisesti.

               3.   Tarkastuksissa on varmistettava, että seuraavia vaatimuksia noudatetaan:

                           a)

                           ajoneuvoon asennettu punnituslaite on asennettu valmistajan toimittaman dokumentaation mukaisesti ja soveltuu ajoneuvoon;

                           b)

                           ajoneuvoon asennettu punnituslaite toimii moitteettomasti ja antaa tarkkoja painoarvoja;

                           c)

                           ajoneuvoon asennettuun punnituslaitteeseen ei ole liitetty mitään manipulointilaitteita eikä tällaisten laitteiden käytöstä ole viitteitä.

               4.   Tarkastuksen päätteeksi OBW-korjaamon on annettava ajoneuvoon asennetun punnituslaitteen tarkastusraportti. Raportin jäljennös on säilytettävä ajoneuvossa.

               5.   Tarkastusraportissa on oltava vähintään seuraavat tiedot:

                           a)

                           ajoneuvon valmistenumero (VIN-numero tai runkonumero);

                           b)

                           tarkastuksen paikka ja päivämäärä;

                           c)

                           tarkastus läpäisty (kyllä/ei);

                           d)

                           havaitut puutteet, myös manipulointi, sekä hyväksytyt korjaavat toimet;

                           e)

                           seuraavan määräaikaistarkastuksen määräpäivä tai tarkastusraportin voimassaolon päättymispäivä, jos tätä tietoa ei anneta muulla tavoin;

                           f)

                           OBW-korjaamon nimi, osoite ja tunnistenumero sekä tarkastuksen suorittaneen tarkastajan allekirjoitus tai tunniste;

                           g)

                           määräaikaistarkastuksessa käytetyn sertifioidun punnituslaitteen merkki, tyyppi, valmistenumero, tyyppitarkastustodistuksen numero ja viimeisimmän tarkastuksen päivämäärä.

               6.   Tarkastusraportteja on säilytettävä vähintään kahden vuoden ajan raportin laatimispäivämäärästä, mutta jäsenvaltiot voivat päättää, että tarkastusraportit lähetetään toimivaltaiselle viranomaiselle kyseisenä aikana. Tapauksissa, joissa OBW-korjaamo säilyttää tarkastusraportit, sen on toimivaltaisen viranomaisen pyynnöstä asetettava saataville kaikki kyseisenä ajanjaksona laaditut tarkastus- ja kalibrointiraportit.

            5 artikla
            OBW-korjaamot

               1.   Jäsenvaltioiden on hyväksyttävä, tarkastettava säännöllisesti ja sertifioitava OBW-korjaamot, jotka voivat tarkastaa ajoneuvoon asennettuja punnituslaitteita.

               2.   Jäsenvaltioiden on varmistettava, että niiden alueella sijaitsevat OBW-korjaamot suorittavat ajoneuvoon asennettujen punnituslaitteiden tarkastuksia luotettavalla tavalla. Tätä tarkoitusta varten jäsenvaltioiden on laadittava ja julkaistava menettelyt, joilla varmistetaan, että seuraavia vähimmäisvaatimuksia noudatetaan:

                           a)

                           OBW-korjaamon henkilökunnalla on asianmukainen koulutus;

                           b)

                           asiaankuuluvien kokeiden ja tehtävien suorittamiseksi tarvittavat laitteet ovat käytettävissä ja ne on sertifioitu Euroopan parlamentin ja neuvoston direktiivin 2014/31/EU (6) tai Euroopan parlamentin ja neuvoston direktiivin 2014/32/EU (7) mukaisesti;

                           c)

                           korjaamo on hyvämaineinen.

               3.   OBW-korjaamoille on tehtävä seuraavat tarkastukset:

                           a)

                           valvontaelimen on tarkastettava vähintään joka viides vuosi ajoneuvoon asennettujen punnituslaitteiden käsittelyssä sovelletut menettelyt. Tarkastuksessa on keskityttävä direktiivin 2014/45/EU liitteessä V olevassa 1 kohdassa lueteltuihin tehtäviin ja toimiin. Valvontaelimen on täytettävä mainitun liitteen 2 kohdassa vahvistetut vaatimukset;

                           b)

                           suoritettujen asennusten, tarkastusten ja tarvittaessa kalibrointien tarkastamiseksi voidaan tehdä myös teknisiä tarkastuksia ilman ennakkoilmoitusta.

               4.   Jäsenvaltioiden on toteutettava asianmukaiset toimenpiteet sen varmistamiseksi, ettei OBW-korjaamoiden ja kuljetusyritysten välille synny eturistiriitoja. Varsinkin jos on olemassa vakava eturistiriidan riski, mukaan lukien se, että OBW-korjaamot ovat kuljetusyritysten omistuksessa, on toteutettava erityisiä lisätoimenpiteitä sen varmistamiseksi, että OBW-korjaamo noudattaa tämän artiklan säännöksiä.

               5.   Jäsenvaltioiden toimivaltaisten viranomaisten on julkaistava verkkosivustoillaan ajan tasalla oleva luettelo OBW-korjaamoista ja annettava siinä vähintään seuraavat tiedot:

                           a)

                           korjaamon tunnistenumero ja korjaamon [muodostavan yksikön / muodostavien yksiköiden] nimi;

                           b)

                           postiosoite;

                           c)

                           sähköpostiosoite;

                           d)

                           puhelinnumero.

               6.   Jos OBW-korjaamo ei noudata tämän asetuksen mukaisia velvollisuuksiaan, jäsenvaltioiden toimivaltaisten viranomaisten on peruutettava hyväksyntä joko väliaikaisesti tai lopullisesti.

            6 artikla
            Voimaantulo ja soveltaminen
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 27 päivästä toukokuuta 2021.
            Liitteessä I olevaa 1.4 kohdan d alakohtaa, 5.3 kohtaa ja 8.1 kohtaa ja liitteessä III olevaa 3 kohtaa, 8.2 kohtaa ja 10 kohtaa sovelletaan kuitenkin 27 päivästä toukokuuta 2024.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 12 päivänä heinäkuuta 2019.

                  Komission puolesta

                  Puheenjohtaja

               Jean-Claude JUNCKER

            (1)  Neuvoston direktiivi 96/53/EY, annettu 25 päivänä heinäkuuta 1996, tiettyjen yhteisössä liikkuvien tieliikenteen ajoneuvojen suurimmista kansallisessa ja kansainvälisessä liikenteessä sallituista mitoista ja suurimmista kansainvälisessä liikenteessä sallituista painoista (EYVL L 235, 17.9.1996, s. 59).

            (2)  Euroopan parlamentin ja neuvoston direktiivi 2010/40/EU, annettu 7 päivänä heinäkuuta 2010, tieliikenteen älykkäiden liikennejärjestelmien käyttöönoton sekä tieliikenteen ja muiden liikennemuotojen rajapintojen puitteista (EUVL L 207, 6.8.2010, s. 1).

            (3)  Euroopan parlamentin ja neuvoston direktiivi 2014/45/EU, annettu 3 päivänä huhtikuuta 2014, moottoriajoneuvojen ja niiden perävaunujen määräaikaiskatsastuksista sekä direktiivin 2009/40/EY kumoamisesta (EUVL L 127, 29.4.2014, s. 51).

            (4)  Euroopan parlamentin ja neuvoston asetus (EU) N:o 165/2014, annettu 4 päivänä helmikuuta 2014, tieliikenteessä käytettävistä ajopiirtureista, tieliikenteen valvontalaitteista annetun neuvoston asetuksen (ETY) N:o 3821/85 kumoamisesta sekä tieliikenteen sosiaalilainsäädännön yhdenmukaistamisesta annetun Euroopan parlamentin ja neuvoston asetuksen (EY) N:o 561/2006 muuttamisesta (EUVL L 60, 28.2.2014, s. 1).

            (5)  Komission täytäntöönpanoasetus (EU) 2016/799, annettu 18 päivänä maaliskuuta 2016, ajopiirturien ja niiden osien rakentamista, testaamista, asentamista, käyttöä ja korjaamista koskevan Euroopan parlamentin ja neuvoston asetuksen (EU) N:o 165/2014 täytäntöönpanemisesta (EUVL L 139, 26.5.2016, s. 1).

            (6)  Euroopan parlamentin ja neuvoston direktiivi 2014/31/EU, annettu 26 päivänä helmikuuta 2014, muiden kuin automaattisten vaakojen asettamista saataville markkinoilla koskevan jäsenvaltioiden lainsäädännön yhdenmukaistamisesta (EUVL L 96, 29.3.2014, s. 107).

            (7)  Euroopan parlamentin ja neuvoston direktiivi 2014/32/EU, annettu 26 päivänä helmikuuta 2014, mittauslaitteiden asettamista saataville markkinoilla koskevan jäsenvaltioiden lainsäädännön yhdenmukaistamisesta (EUVL L 96, 29.3.2014, s. 149).

            LIITE I

               AJONEUVOON ASENNETTUJA PUNNITUSLAITTEITA (”OBW-LAITTEITA”) KOSKEVAT YLEISET SÄÄNNÖKSET

            1.   Yleiset säännökset

            1.1   Tämän asetuksen soveltamisalaan kuuluvat seuraavat OBW-järjestelmien tyypit:

                        a)

                        dynaaminen järjestelmä: OBW-järjestelmä, joka määrittää painon keräämällä ja käsittelemällä tietoja parametreista, jotka mitataan ajoneuvon ollessa liikkeessä, kuten kiihdytykset ja veto- tai jarrutusvoimat, ja joita ei esiinny ajoneuvon ollessa paikallaan;

                        b)

                        staattinen järjestelmä: OBW-järjestelmä, joka määrittää painon sellaisista parametreista saaduista tiedoista, jotka mitataan ajoneuvon ollessa paikallaan, kuten ilmapalkeen paine.

                  1.2   Tämä asetus pannaan täytäntöön kahdessa vaiheessa:

                        a)

                        kohdassa 5.2 tarkoitetut vaiheen 1 OBW-laitteet;

                        b)

                        kohdassa 5.3 tarkoitetut vaiheen 2 OBW-laitteet.

                  1.3   OBW-laitteen on laskettava kokonaispainon ja vaihtoehtoisesti akselipainon.
            1.4   OBW-laite koostuu seuraavista osista:

                        a)

                        moottoriajoneuvoon asennettu moottoriajoneuvoyksikkö (’MVU’);

                        b)

                        valinnaisesti perävaunuun tai puoliperävaunuun asennettu perävaunuyksikkö (’TU’).

                        c)

                        anturit;

                        d)

                        vaiheessa 2 C-ITS-yksikkö kussakin ajoneuvossa, jossa on joko moottoriajoneuvoyksikkö tai perävaunuyksikkö.

                  1.5   Moottoriajoneuvoyksikkö ja perävaunuyksikkö voi koostua yhdestä prosessorista tai se voi olla jaettu useisiin yksikköihin.
            2.   Moottoriajoneuvoyksikkö (’MVU’)

            Moottoriajoneuvoyksikkö

                        a)

                        ottaa vastaan akselikuormituksen perävaunuyksiköltä, jos sellainen on asennettu;

                        b)

                        kerää punnitustiedot moottoriajoneuvon antureista;

                        c)

                        käsittelee saatavilla olevat tiedot ja laskee vastaavat painoarvot.

                  3.   Perävaunuyksikkö (’TU’)

            Jos perävaunuyksikkö on asennettu, se

                        a)

                        kerää punnitustiedot perävaunun tai puoliperävaunun antureista, käsittelee saatavilla olevat tiedot ja laskee akselipainot näiden tietojen pohjalta;

                        b)

                        siirtää akselipainojen arvot moottoriajoneuvoon.

                  4.   Painon laskeminen

            4.1   Dynaamisissa järjestelmissä ensimmäinen painoarvo lasketaan viimeistään 15 minuutin kuluttua siitä, kun ajoneuvo lähtee liikkeelle, ja se lasketaan tämän jälkeen uudelleen 10 minuutin välein tai useammin.
            4.2   Staattisissa järjestelmissä painoarvot lasketaan joka minuutti, kun virta on päällä ja ajoneuvo pysyy paikallaan.
            4.3   Paino lasketaan 100 kg:n tai sitä paremmalla tarkkuudella.
            5.   Tiedonvaihto ajoneuvoyhdistelmän moottoriajoneuvon ja perävaunujen tai puoliperävaunujen välillä

            5.1   Kunkin perävaunun tai puoliperävaunun on välitettävä moottoriajoneuvolle laskemansa painoarvot 5.2 tai 5.3 kohdan mukaisesti, soveltuvin osin.
            5.2   Vaiheen 1 OBW-laitteet
            5.2.1   Kullekin perävaunulle tai puoliperävaunulle on määriteltävä paikka ajoneuvoyhdistelmässä standardissa ISO 11992–2:2014 esitetyn dynaamisen osoitteenmuodostuksen mukaisesti.
            5.2.2   Kun osoitteenmuodostusvaihe on päättynyt, kunkin perävaunun tai puoliperävaunun perävaunuyksikkö siirtää moottoriajoneuvoyksikköön akselikuormituksen summan tai akselikuormituksen standardin ISO 11992–2:2014 kohdissa 6.5.4.7 ja 6.5.5.42 annetun kuvauksen mukaisesti.
            5.2.3   Akselikuormituksen summaa tai akselikuormitusta koskevien viestien on oltava standardissa ISO 11992–2:2014 viestityypeille EBS22 ja RGE22 määriteltyjen eritelmien mukaiset.
            5.2.4   Viestien muodon, reitityksen ja parametrien yleisten arvoalueiden on oltava standardin ISO 11992–2:2014 kohtien 6.1, 6.3 ja 6.4 mukaiset.
            5.3   Vaiheen 2 OBW-laitteet
            Tietoja vaihdetaan moottoriajoneuvon ja vedettyjen perävaunujen tai puoliperävaunujen välillä liitteessä II kuvattujen C-ITS-yksiköiden avulla.
            5.4   Sekä vaiheen 1 että vaiheen 2 OBW-laitteissa voidaan käyttää eri eritelmiä sillä edellytyksellä, että moottoriajoneuvon ja perävaunujen tai puoliperävaunujen OBW-laitteet ovat yhteensopivia niiden kanssa.
            6.   Tietojen valmistelu ja siirto ajoneuvon DSRC-yksikköön

            Vaiheessa 1 moottoriajoneuvoyksikkö tai vaiheessa 2 moottoriajoneuvossa oleva C-ITS-yksikkö siirtää ajoneuvoon asennetun punnitusjärjestelmän tiedot (’OWS-tiedot’) DSRC-VU-moduuliin liitteen III mukaisesti.

               Kuva 1

               Esimerkki OBW-laitteiden sijainnista vaiheen 1 ajoneuvoyhdistelmässä, joka koostuu vetoautosta ja puoliperävaunusta

            Moottoriajo-neuvon anturit
            Puoliperävaunun anturit
            Tiedonvaihto MVU:n ja TU:n välillä ISO 11992-2:2014:n mukaisesti
            TU
            DSRC-VU
            MVU
            Puoliperävaunu
            Moottoriajoneuvo

               Kuva 2

               Esimerkki OBW-laitteiden sijainnista vaiheen 2 ajoneuvoyhdistelmässä, joka koostuu vetoautosta ja puoliperävaunusta

            TU
            C-ITS
            C-ITS
            DSRC-VU
            MVU
            7.   Kuljettajalle annettavat punnitustiedot

            Kuljettajalle on annettava näytössä tieto vähintään kokonaispainosta.
            8.   Tarkkuus

            8.1   Lasketun painon tarkkuuden on oltava ± 5 prosenttia tai parempi, kun ajoneuvo on kuormattu yli 90 prosenttiin sen suurimmasta sallitusta painosta.
            8.2   Sen estämättä, mitä 8.1 kohdassa säädetään, vaiheen 1 OBW-laitteissa tarkkuus voi olla ± 10 % tai parempi.

            LIITE II

               VAIHEEN 2 OBW-LAITTEITA KOSKEVAT ERITYISSÄÄNNÖKSET

            1.   Tätä liitettä sovelletaan ainoastaan vaiheen 2 OBW-laitteisiin.
            2.   Ajoneuvoyhdistelmän moottoriajoneuvoon ja perävaunuihin tai puoliperävaunuihin, joissa on perävaunuyksikkö (’TU’), on asennettava C-ITS-yksikkö, joka on liitetty vastaavan ajoneuvon moottoriajoneuvoyksikköön (’MVU’) tai perävaunuyksikköön. Moottoriajoneuvoyksikkö ja perävaunuyksikkö voidaan integroida niiden vastaaviin C-ITS-yksikköihin.
            3.   Moottoriajoneuvoyksikön ja perävaunuyksikön on välitettävä C-ITS-yksiköille, joihin ne on liitetty, tämän liitteen 4.3 kohdan mukaisten viestien lähettämiseksi tarvittavat tiedot.

               Kuva 3

               Esimerkki viestien kulusta vaiheen 2 OBW-laitteissa

            Anturi
            Anturi
            Moottoriajoneuvon akselipaino, kokonaispaino, tietoturvaloukkaus…
            Anturien data painon laskentaa varten
            Perävaunun tai puoliperävaunun akselipainot, tietoturvaloukkaus…
            C-ITS yksikkö
            Perävaunun tai puoli-perävaunun akselipainot, tietoturvaloukkaus, viestintävirhe
            C-ITS yksikkö
            Anturien data painon laskentaa varten
            TU
            MVU
            OBW Perävaunu
            OBW Moottoriajoneuvo
            4.   Tiedonvaihto moottoriajoneuvon ja perävaunun tai puoliperävaunun välillä
            4.1   Painoa koskevia tietoja vaihdetaan moottoriajoneuvon ja perävaunujen tai puoliperävaunujen välillä moottoriajoneuvon ja perävaunujen tai puoliperävaunujen C-ITS-yksiköiden välille luodulla langattomalla yhteydellä standardien EN 302 663-V1.1.1, lukuun ottamatta lauseketta 4.2.1, EN 302 636–4-1-V1.3.1, EN 302 636–5.1-V2.1.1 ja ETSI:n laatiman C-ITS-järjestelmän OBW-sovellusta koskevan eurooppalaisen standardin mukaisesti.
            4.2   C-ITS-yksiköiden vaihtamat viestit on suojattava 5.1 kohdan mukaisesti.
            4.3   C-ITS-yksiköiden välillä lähetetään seuraavat tiedot:

                        a)

                        vedettyjen perävaunujen tai puoliperävaunujen akselipaino;

                        b)

                        ”OBW-viestintävirhe”-tapahtumat sisältävät viestit: ”OBW-viestintävirhe”-tapahtuma syntyy, kun C-ITS-yksiköt eivät onnistu luomaan molemminpuolista suojattua viestintää 5.1 kohdan mukaisesti useamman kuin kolmen yrityksen jälkeen;

                        c)

                        ”tietoturvaloukkausyritys”-tapahtuman sisältävät viestit: ”tietoturvaloukkausyritys”-tapahtuma syntyy, kun OBW-laite on havainnut 5.2 kohdassa ja lisäyksessä kuvatun OBW-laitteen manipulointiyrityksen.

                  4.4   Osoitteenmuodostusvaiheessa ja 4.3 kohdassa tarkoitettujen tietojen lähettämisessä tarvittavien viestien muoto määritellään 4.1 kohdassa tarkoitetussa OBW-sovellusta koskevassa standardissa.
            5.   Tietoturvasäännökset
            5.1   Suojattu viestintä C-ITS-yksiköiden välillä
            5.1.1   C-ITS-yksiköiden välinen viestintä on suojattava eurooppalaisen standardin ETSI TS 103 097-V1.3.1 ja 4.1 kohdassa tarkoitetun C-ITS-järjestelmän OBW-sovellusta koskevan eurooppalaisen standardin mukaisesti.
            5.1.2   Komission hyväksymän Euroopan yhteistoiminnallisten älyliikennejärjestelmien käyttöönottoa ja operatiivista käyttöä koskevan varmennepolitiikan mukaisesti C-ITS-yksiköiden on saatava

                        a)

                        rekisteröijältä rekisteröintitunnus, joka valtuuttaa ne toimimaan C-ITS-yksikköinä ajoneuvoon asennetuissa punnitusjärjestelmissä;

                        b)

                        valtuuttajalta joukko valtuutuslippuja, jotka antavat niille luvan toimia C-ITS-ympäristössä osana ajoneuvoon asennettua punnistusjärjestelmää.

                  5.2   Suojautuminen tietoturvaloukkausyrityksiltä
            Vaiheen 2 OBW-laitteet on suojattava tietoturvaloukkausyrityksiltä tämän liitteen lisäyksen mukaisesti.

               LIITTEEN II LISÄYS

                  VAIHEEN 2 OBW-LAITTEITA KOSKEVAT ERITYISSÄÄNNÖKSET

               1.   Moottoriajoneuvoyksikön ja perävaunuyksikön on oltava turvavarmennettuja yhteisten perusteiden mukaisesti. Tässä lisäyksessä moottoriajoneuvoyksikköön ja perävaunuyksikköön viitataan lyhenteellä ’OBW-VU’.
               2.   Tietoturvaa koskevat vähimmäisvaatimukset, jotka OBW-VU:n on täytettävä, määritellään turvatavoitteessa (’ST’) yhteisten perusteiden mukaisesti.
               3.   Turvatavoitteen laatii varmennettavan laitteen valmistaja, ja sen hyväksyy valtiollinen tietotekniikan turvallisuudesta vastaava sertifiointielin, joka kuuluvat yhteiseen tulkintatyöryhmään (’JIWG’), joka tukee todistusten keskinäistä tunnustamista EU:n SOGIS-MRA:n (tietotekniikan tuotteiden turvallisuusarviointitodistusten vastavuoroista tunnustamista koskeva sopimus) puitteissa.
               4.   C-ITS-yksiköiden V2X-yhdyskäytävä ja turvamoduuli on turvavarmennettava Car2Car Communication -konsortion kehittämien V2X-yhdyskäytävän ja turvamoduulin suojausprofiilien mukaisesti.
               5.   OBW-VU:n turvavarmennuksen varmuustason on oltava EAL2. Kuitenkin jos moottoriajoneuvoyksikkönä käytetään ajopiirturia, se on varmennettava varmuustasoon EAL4 laajennettuna varmistusosilla ATE_DPT.2 ja AVA_VAN.5. asetuksen (EU) 2016/799 liitteen IC lisäyksen 10 mukaisesti.
               6.   Turvatavoitteella suojattavat kohteet
               Seuraavat kohteet on suojattava:

                           a)

                           OBW-VU-viesti: mikä tahansa merkityksellisen OBW-VU-moduulin lähettämä tai vastaanottama viesti, joka sisältää painon laskemisen kannalta tarpeellisia tietoja.
                           Merkityksellisiä OBW-moduuleja ovat ne OBW-VU:n laitteisto- ja ohjelmistoyksiköt, jotka käsittelevät tietoja, jotka, jos niihin puututaan, voivat johtaa siihen, että OBW-laite laskee kokonaispainon tai akselipainon väärin.
                           OBW-VU voi olla yksi merkityksellinen moduuli tai se voi koostua erilaisista merkityksellisistä moduuleista liitteessä I olevan 1.5 kohdan mukaisesti, missä tapauksessa ne on yksilöitävä turvatavoitteessa.

                           b)

                           Painoviesti: viesti, joka sisältää OBW-VU:n laskeman kokonaispainon tai akselipainon.

                           c)

                           Kalibrointitiedot: tiedot, jotka on tallennettu OBW-VU:n muistiin OBW-laitteen kalibrointia varten.

                           d)

                           Tarkastustiedot: tiedot tässä lisäyksessä käsiteltyjä uhkia vastaavista tietoturvaloukkausyrityksistä.

                           e)

                           OBW-VU-ohjelmisto: ohjelmisto, jota OBW-VU:ssa käytetään OBW-toimintojen toteuttamiseksi ja tukemiseksi ja joka on merkityksellinen painon laskennan ja tietoturvaloukkausyritysten havaitsemisen kannalta.

                  Kuva 4

                  Esimerkki OBW-VU-viesteistä ja painoviesteistä, jotka on suojattava kahdesta merkityksellisestä moduulista koostuvassa moottoriajoneuvoyksikössä

               Anturi
               Merkityksellinen moduuli 1: saa akseli-painon ja laskee moot-toriajoneuvon tai ajo-neuvoyhdistelmän kokonaispainon
               Painoviesti: moottori-ajoneuvon akselipaino, kokonaispaino
               OBW-viesti: raakadata
               MVU
               C-ITS yksikkö
               Merkityksellinen moduuli 2: saa raaka-dataa antureista ja laskee moottoriajoneu-von akseleiden akseli-painon
               Painoviesti: moottoriajoneuvon akselipaino
               OBW Motor vehicle
               7.   Turvatavoitteessa käsiteltävät uhat
               Turvatavoitteessa on käsiteltävä seuraavia uhkia:

                           a)

                           T.OBW-VU_message_spoof: hyökkääjä voisi väärentää OBW-VU-viestejä, minkä seurauksena OBW-VU laskee kokonaispainon tai akselipainon väärin.

                           b)

                           T.OBW-VU_message_tamper: hyökkääjä voisi muuttaa OBW-VU-viestejä, minkä seurauksena OBW-VU laskee kokonaispainon tai akselipainon väärin.

                           c)

                           T.Weight_message_spoof: hyökkääjä voisi väärentää painoviestejä, minkä seurauksena OBW-VU:n laskema paino muuttuu.

                           d)

                           T.Weight_message_tamper: hyökkääjä voisi muuttaa painoviestejä, minkä seurauksena OBW-VU:n laskema paino muuttuu.

                           e)

                           T.Audit_spoof: hyökkääjä voisi väärentää tarkastustietoviestejä.

                           f)

                           T.Audit_tamper: hyökkääjä voisi muuttaa tarkastustietoviestejä.

                           g)

                           T.Calibration_tamper: hyökkääjä voisi syöttää vääriä arvoja kalibrointitietoina saadakseen OBW-VU:n laskemaan painon väärin.

                           h)

                           T.Software_tamper: hyökkääjä voisi muuttaa OBW-VU-ohjelmistoa tai korvata sen muuttaakseen painon tavanomaista laskentaa.

                           i)

                           T.Stored_Data_tamper: hyökkääjä voisi yrittää muuttaa tai poistaa OBW-VU:hun tallennettuja merkityksellisiä tietoja, myös tarkastustietoja.

                     8.   OBW-VU:lla on oltava seuraavat turvallisuustavoitteet:

                           a)

                           O.Plausibility_validation: OBW-VU:n on todennettava, että merkitykselliseen moduuliin joko anturista tai toisesta moduulista tulevan viestin sisältämiin tietoihin voidaan luottaa, koska ne ovat uskottavia.

                           b)

                           O.OBW-VU_stored_information_protection: OBW-VU:n on voitava suojata tallennettu ohjelmisto ja data kajoamiselta.

                           c)

                           O.Notification: OBW-VU:n on pystyttävä ilmoittamaan tietoturvaloukkausyrityksestä.

                     9.   Periaatteet

                           a)

                           T.OBW-VU_message_spoof-viestin käsittelee O.Plausibility_validation ja O.Notification.

                           b)

                           T.OBW-VU_message_tamper-viestin käsittelee O.Plausibility_validation ja O.Notification.

                           c)

                           T.Weight_message_spoof-viestin käsittelee O.Plausibility_validation ja O.Notification.

                           d)

                           T.Weight_message_tamper-viestin käsittelee O.Plausibility_validation ja O.Notification.

                           e)

                           T.Audit_spoof-viestin käsittelee O.Plausibility_validation ja O.Notification.

                           f)

                           T.Calibration_tamper-viestin käsittelee O.Plausibility_validation ja O.Notification.

                           g)

                           T.Software_tamper-viestin käsittelee O.OBW-VU_stored_information_protection ja O.Notification.

                           h)

                           T.Stored_data_tamper-viestin käsittelee O.OBW-VU_stored_information_protection ja O.Notification.

                  Taulukko 1

                  Turvallisuustavoitteiden periaatteet

                           O.Plausibility_validation

                           O.OBW-VU_stored_information_protection

                           O.Notification

                           T.OBW_message_spoof

                           X

                           X

                           T.OBW_message_tamper

                           X

                           X

                           T.Weight_message_spoof

                           X

                           X

                           T.Weight_message_tamper

                           X

                           X

                           T.Audit_spoof

                           X

                           X

                           T.Audit_tamper

                           X

                           X

                           T.Calibration_tamper

                           X

                           X

                           T.Software_tamper

                           X

                           X

                           T.Stored_data_tamper

                           X

                           X

            LIITE III

               TIETOJEN VALMISTELU JA SIIRTO REDCR-LUKIJAAN

            1.   Tämä liite täydentää asetuksen (EU) 2016/799 liitteen IC lisäystä 14 (jäljempänä ’lisäys 14’) ja siinä määritellään vaatimukset OWS-tietojen valmistelulle ja siirrolle moottoriajoneuvosta varhaiseen havaitsemiseen tarkoitettuun etäyhteyslukijaan (’REDCR-lukija’).
            2.   Ajoneuvoon asennetun punnitusjärjestelmän tietojen (’OWS-tiedot’) siirto vaiheen 1 OBW-laitteissa
            2.1   Moottoriajoneuvoyksikkö (’MVU’) toimittaa OWS-tiedot erikoistuneen lyhyen kantaman tiedonsiirron ajoneuvoyksikköön (’ajoneuvon DSRC-yksikkö’).
            2.2   Moottoriajoneuvoyksikkö

                        2.2.1

                        kokoaa OWS-tiedot moottoriajoneuvoyksiköstä ja perävaunuyksiköstä vastaanotetuista tiedoista 6 kohdassa esitetyn rakenteen mukaisesti;

                        2.2.2

                        toimittaa OWS-tiedot ajoneuvon DSRC-yksikköön välitettäväksi edelleen REDCR-lukijaan.

               Kuva 5

               OWS-tietojen siirto moottoriajoneuvoyksiköstä REDCR-lukijaan vaiheen 1 OBW-laitteissa

            OWS-tiedot
            OWS-tiedot
            DSRC-VU
            MVU
            REDCR
            OBW Moottoriajoneuvo
            3.   OWS-tietojen siirto vaiheen 2 OBW-laitteissa
            3.1   Moottoriajoneuvossa oleva C-ITS-yksikkö toimittaa OWS-tiedot ajoneuvon DSRC-yksikköön.

               Kuva 6

               OWS-tietojen siirto C-ITS-yksiköstä REDCR-lukijaan vaiheen 2 OBW-laitteissa

            Suojatut OWS-tiedot
            Suojatut OWS-tiedot
            DSRC-VU
            Moottori-ajoneuvon C-ITS-yksikkö
            REDCR
            OBW Moottoriajoneuvo
            3.2   Moottoriajoneuvossa oleva C-ITS-yksikkö

                        3.2.1

                        kokoaa OWS-tiedot moottoriajoneuvoyksiköstä ja vedettävän perävaunun tai puoliperävaunun C-ITS-yksiköistä vastaanotetuista tiedoista 6 kohdassa esitetyn rakenteen mukaisesti;

                        3.2.2

                        suojaa OWS-tiedot 8 kohdassa esitetyllä tavalla; ja

                        3.2.3

                        toimittaa OWS-tiedot ajoneuvon DSRC-yksikköön välitettäväksi edelleen REDCR-lukijaan.

                  4.   Ajoneuvon DSRC-yksikön ja joko moottoriajoneuvoyksikön (vaihe 1) tai moottoriajoneuvossa olevan C-ITS-yksikön (vaihe 2) välinen tiedonsiirto toteutetaan lisäyksessä 14 olevan 5.6 kohdan mukaisesti siten, että ajoneuvoyksikön katsotaan tarkoittavan vaiheesta riippuen joko moottoriajoneuvoyksikköä tai C-ITS-yksikköä.
            5.   Ajoneuvon DSRC-yksikön ja REDCD-lukijan välinen viestintä
            5.1   Ajoneuvon DSRC-yksikön ja REDCD-lukijan välinen viestintä toteutetaan neuvoston direktiivissä 96/53/EY mainituissa CEN:n DSRC-standardeissa EN 12253, EN 12795, EN 12834, EN 13372 ja ISO 14906 määritellyn rajapinnan kautta.
            5.2   OWS-tietojen lataamiseksi 5,8 GHz:n rajapintayhteyden avulla käytetään samaa lisäyksessä 14 olevassa 5.4.1 kohdassa määriteltyä tapahtumaprotokollaa kuin RTM-datan yhteydessä. Ainoa ero on se, että TARV-standardiin liittyvä oliotunniste koskee standardin ISO 15638 ajoneuvon sisäisiä punnitusjärjestelmiä koskevaa osaa 20.
            5.3   OWS-tapahtumassa käytetään samoja komentoja kuin lisäyksessä 14 olevassa 5.4.2 kohdassa määritellyssä RTM-tapahtumassa.
            5.4   OWS-tietojen kyselykomentosarja on sama kuin lisäyksessä 14 olevassa 5.4.3 kohdassa määritelty RTM-tietojen kyselykomentosarja.
            5.5   Tiedonsiirtomekanismi ja DSRC-tapahtuman kuvaus ovat samat kuin jotka on määritelty lisäyksessä 14 olevassa 5.4.6 ja 5.4.7 kohdassa. Ajoneuvon palvelutaulukko mukautetaan kuitenkin OWS-tietojen siirtoa varten. Rtm-ContextMark-määrite korvataan siten määritteellä Ows-ContextMark, jonka oliotunnisteessa viitataan standardin ISO 15638 ajoneuvon sisäisiä punnitusjärjestelmiä koskevaan osaan 20.
            5.6   Fyysisen DSRC-rajapinnan parametrit ovat samat kuin jotka on määritelty lisäyksessä 14 olevassa 5.3 kohdassa.
            6.   Tietorakenne
            ASN.1-moduulin mukainen DSRC-datan määritelmä OWS-sovelluksessa on seuraava:

            7.   OwsData-elementit, suoritetut toiminnot ja määritelmät
            OWS-tiedot laskee joko moottoriajoneuvoyksikkö (vaihe 1) tai moottoriajoneuvossa oleva C-ITS-yksikkö (vaihe 2) taulukon 1 mukaisesti.

               Taulukko 1

               OwsData-elementit, suoritetut toiminnot ja määritelmät

                        OwsData-elementti

                        Moottoriajoneuvossa olevan C-ITS-yksikön suorittama toiminto

                        Huomautus

                        ASN.1-tietojen määrittely

                        OWS1
                        Kokonaispaino

                        Luodaan kokonaislukuarvo.

                        Viimeisin mitattu kokonaispaino

                        recordedWeight
                        INTEGER (0..65535),

                        OWS2
                        Suurin teknisesti sallittu kokonaismassa

                        Luodaan kokonaislukuarvo.

                        Valmistajan ilmoittama suurin teknisesti sallittu kokonaismassa

                        maximumTechnicalWeight
                        INTEGER (0..65535)

                        OWS3
                        Ajoneuvon akselikonfiguraatio

                        Luodaan 4 tavun jono.

                        Akselikonfiguraatio

                        axlesConfiguration
                        OCTET STRING SIZE (4),

                        OWS4
                        Akselipaino

                        Luodaan 26 tavun jono.

                        Paino akselia kohti

                        axlesRecordedWeight
                        OCTET STRING SIZE (26),

                        OWS5
                        Aikaleimattu kokonaispaino

                        Luodaan kokonaislukuarvo.
                        OWS2:n arvo asetetaan vastaamaan kulloinkin kirjatun kokonaispainon aikaleimaa.

                        Kulloinkin kirjatun painon aikaleima

                        tp15638Timestamp
                        INTEGER (0..4294967295),

                        OWS6
                        DSRC-viestintävirhe

                        Asetetaan looginen arvo.
                        Muuttujan tp15638DSRCcommunicationError arvoksi asetetaan TRUE, jos OBW-laite on havainnut edellisten 30 päivän aikana ainakin yhden tapahtuman tyyppiä ”Viestintävirhe” ajoneuvon DSRC-yksikön kanssa.
                        MUUSSA TAPAUKSESSA, jos edellisten 30 päivän aikana ei ole ollut yhtään tapahtumaa, arvoksi asetetaan FALSE.

                        1 (TRUE), osoittaa viestintävirheen OBW-laitteen ja ajoneuvon DSRC-yksikön välillä edellisten 30 päivän aikana

                        tp15638DSRCcommunicationError,
                        BOOLEAN,

                        OWS7
                        OBW-viestintävirhe

                        Asetetaan looginen arvo.
                        Muuttujan tp15638CommunicationError arvoksi asetetaan TRUE, jos OBW-laite on havainnut edellisten 30 päivän aikana ainakin yhden OBW-viestintävirhetapahtuman OBW-laitteen sisällä.
                        MUUSSA TAPAUKSESSA, jos edellisten 30 päivän aikana ei ole ollut yhtään tapahtumaa, arvoksi asetetaan FALSE.

                        1 (TRUE), osoittaa viestintävirheen OBW-laitteessa edellisten 30 päivän aikana

                        tp15638OBWCommunicationError,
                        BOOLEAN,

                        OWS8
                        Tietoturvaloukkausyritys

                        Asetetaan looginen arvo.
                        Muuttujan tp15638SecurityBreachAttempt arvoksi asetetaan TRUE, jos OBW-laite on kirjannut edellisten kahden vuoden aikana ainakin yhden tietoturvaloukkaustyyppisen tapahtuman.
                        MUUSSA TAPAUKSESSA, jos edellisten kahden vuoden aikana ei ole ollut yhtään tietoturvaloukkausyritystapahtumaa, arvoksi asetetaan FALSE.

                        1 (TRUE), osoittaa OBW-laitteeseen kohdistuneen tietoturvaloukkausyrityksen edellisten kahden vuoden aikana

                        tp15638SecurityBreachAttempt
                        BOOLEAN,

                  jossa

                        a)

                        recordedWeight tarkoittaa ajoneuvon tai ajoneuvoyhdistelmän mitattua kokonaispainoa 10 kg:n tarkkuudella standardin EN ISO 14906 mukaisesti. Esimerkiksi arvo 2 500 tarkoittaa 25 tonnin painoa.

                        b)

                        axlesConfiguration tarkoittaa ajoneuvon tai ajoneuvoyhdistelmän akselikonfiguraatiota akselien lukumääränä.
                        Konfiguraatio määritellään 20-bittisellä bittimaskilla (laajennettu standardista EN ISO 14906).
                        2-bittinen bittimaski edustaa akselin konfiguraatiota seuraavassa muodossa:

                                    —

                                    Arvo 00B tarkoittaa, että arvoa ei ole saatavilla, koska ajoneuvossa ei ole akselipainoa keräävää laitteistoa.

                                    —

                                    Arvo 01B tarkoittaa, että akselia ei ole.

                                    —

                                    Arvo 10B tarkoittaa, että akseli on olemassa ja paino on laskettu ja kerätty ja se toimitetaan axlesRecordedWeight-kentässä.

                                    —

                                    Arvo 11B on varattu tulevaan käyttöön.

                              Viimeiset kuusi bittiä on varattu tulevaan käyttöön.

                           Taulukko 2

                           OWS2:n bittijaukauma

                                    Akselien määrä

                                    Vetoyksikön akselien määrä

                                    Perävaunun akselien määrä

                                    00/01/10/11

                                    00/01/10/11

                                    00/01/10/11

                                    00/01/10/11

                                    00/01/10/11

                                    00/01/10/11

                                    00/01/10/11

                                    00/01/10/11

                                    00/01/10/11

                                    00/01/10/11

                                    00/01/10/11

                                    00/01/10/11

                                    00/01/10/11

                                    Varattu tulevaan käyttöön
                                    (6 bittiä)

                        c)

                        axlesRecordedWeight tarkoittaa kutakin akselia kohden kirjattua ominaispainoa 10 kg:n tarkkuudella. Kutakin akselia kohden käytetään kaksi tavua. Esimerkiksi arvo 150 tarkoittaa 1 500 kg:n painoa.

                        d)

                        maximumTechnicalWeight tarkoittaa valmistajan ilmoittamaa ajoneuvon tai ajoneuvoyhdistelmän suurinta teknisesti sallittua kokonaismassaa. Tämä arvo annetaan ainoastaan vaiheessa 2. Vaiheessa 1 arvoksi annetaan 0.

                  8.   OWS-tietojen allekirjoitus
            8.1   Vaiheessa 1 OWS-tietoja ei allekirjoiteta; salaamattomat OWS-tiedot siirretään moottoriajoneuvoyksiköstä ajoneuvon DSRC-yksikköön.
            8.2   Vaiheessa 2 OWS-tiedot allekirjoitetaan moottoriajoneuvon C-ITS-yksikössä ja siirretään siitä ajoneuvon DSRC-yksikköön seuraavien säännösten mukaisesti:

                        8.2.1

                        Salattu tietorakenne kootaan standardin ETSI TS 103 097-V1.3.1 kohtien 5.1 ja 5.2 mukaisesti.

                        8.2.2

                        Standardin ETSI TS 103 097-V1.3.1 kohdassa 5.2 määritellyllä tyypillä SignedData on seuraavat rajoitteet:

                                    a)

                                    Tyypin HashAlgorithm arvoksi asetetaan sha256.

                                    b)

                                    Tyypin SignerIdentifier arvoksi asetetaan ”digest”.

                                    c)

                                    Tyyppi SignedDataPayload on kohdassa 7 määritelty OwsData.

                                    d)

                                    Tyyppi HeaderInfo sisältää pakollisesti seuraavat turvallisuusotsakkeet:

                                                —

                                                Komponentti psid on 0.

                                                —

                                                Komponentti generationTime siten kuin sen on määritelty standardissa IEEE Std 1609.2.

                                                —

                                                Komponentti expiryTime puuttuu.

                                                —

                                                Komponentti generationLocation puuttuu.

                                                —

                                                Komponentti p2pcdLearningRequest puuttuu.

                                                —

                                                Komponentti missingCrlIdentifier puuttuu.

                                                —

                                                Komponentti encryptionKey puuttuu.

                                                —

                                                Komponentti inlineP2pcdRequest puuttuu.

                                                —

                                                Komponentti requestedCertificate puuttuu.

                        8.2.3

                        ASN.1-moduulin mukainen tyypin Signature määritelmä on seuraava:

                        8.2.4

                        Allekirjoitusvarmenne on valtuuslipussa oleva varmenne, jota C-ITS-yksikkö käyttää C-ITS-yksikön ja REDCR-lukijan välisessä tapahtumassa standardin ETSI TS 103 097-V1.3.1 kohdan 6 mukaisesti.

                        8.2.5

                        Kun REDCR-lukija vastaanottaa viestin, sen on todennettava varmenne ja käytettävä kyseiseen varmenteeseen sisältyvää julkista avainta OWS-tietojen allekirjoituksen lukemiseen.

                  9.   OWS-tietojen sovellusprotokolla ja virheenkäsittely ovat samat kuin jotka on määritelty lisäyksessä 14 olevassa 5.6.2 ja 5.7 kohdassa.
            10.   Vaiheessa 2 OWS-tiedot voidaan syöttää myös suoraan lainvalvontaviranomaisen REDCR-lukijaan moottoriajoneuvossa olevan C-ITS-yksikön kautta sen sijaan, että ne toimitettaisiin ajoneuvon DCRC-yksikön kautta. Tässä tapauksessa REDCR-lukija on myös C-ITS-yksikkö.

            LIITE IV

               MÄÄRÄAIKAISTARKASTUKSET

            1.   Ajoneuvoon asennetuille punnituslaitteille (’OBW-laitteille’) on tehtävä määräaikaistarkastuksia punnitsemalla ajoneuvo tai ajoneuvoyhdistelmä tämän asetuksen 5 artíklan 2 kohdan b alakohdan mukaisilla sertifioiduilla punnituslaitteilla, kuten kannettavilla ajoneuvovaa’oilla tai siltavaa’alla.
            2.   Tarkastuksia on tehtävä seuraaville ajoneuvoille:

                        a)

                        moottoriajoneuvot;

                        b)

                        perävaunut ja puoliperävaunut, joissa on perävaunuyksikkö.

                  3.   Perävaunut ja puoliperävaunut, joille on tehtävä tarkastus 2 kohdan mukaisesti, on tarkastettava moottoriajoneuvoon kiinnitettyinä. Moottoriajoneuvot, jotka on tarkoitettu vetämään puoliperävaunuja, on tarkastettava puoliperävaunuun kiinnitettyinä.
            4.   Määräaikaistarkastus koostuu seuraavista:

                        a)

                        kolmen kuorman testi, joka on tehtävä kahden vuoden kuluttua ajoneuvon rekisteröinnistä ja sen jälkeen neljän vuoden välein;

                        b)

                        yhden kuorman testi, joka on tehtävä kahden vuoden kuluttua ensimmäisestä kolmen kuorman testistä ja sen jälkeen neljän vuoden välein.

               Taulukko 3

               Määräaikaistarkastusten suoritusjärjestys

                        Testi

                        Kolme kuormaa

                        Yksi kuorma

                        Kolme kuormaa

                        Yksi kuorma

                        Kolme kuormaa

                        Yksi kuorma

                        Kolme kuormaa

                        …

                        Vuotta ajoneuvon rekisteröintipäivästä

                        2

                        4

                        6

                        8

                        10

                        12

                        14

                        …

                  5.   Kolmen kuorman testi
            Kolmen kuorman testi suoritetaan kuormaamalla ajoneuvo kolmella erilaisella kuormalla, joiden arvot lasketaan seuraavasti:

                        a)

                        kuorma, joka on 45–55 prosenttia ajoneuvon suurimmasta teknisesti sallitusta kokonaismassasta;

                        b)

                        kuorma, joka on 65–75 prosenttia ajoneuvon suurimmasta teknisesti sallitusta kokonaismassasta;

                        c)

                        kuorma, joka on 90–100 prosenttia ajoneuvon suurimmasta teknisesti sallitusta kokonaismassasta.

                  6.   Yhden kuorman testi suoritetaan kuormaamalla ajoneuvoon kuorma, joka on vähintään 90 prosenttia ajoneuvon suurimmasta teknisesti sallitusta kokonaismassasta.
            7.   Perävaunuilla ja puoliperävaunuilla, joissa on perävaunuyksikkö, ja moottoriajoneuvoilla, jotka on tarkoitettu vetämään puoliperävaunua, edellä 5 ja 6 kohdassa tarkoitetut kuormat lasketaan ajoneuvoyhdistelmän suurimman teknisesti sallitun kokonaismassan perusteella.
            8.   Dynaamisia OBW-laitteita koskevat erityissäännökset
            8.1   Jos ajoneuvon tai ajoneuvoyhdistelmän suurin teknisesti sallittu kokonaismassa on suurempi kuin suurin sallittu paino, edellä 5 ja 6 kohdassa tarkoitetut kuormat lasketaan suurimman sallitun painon perusteella.
            8.2   Kuorma-arvon saamiseksi OBW-laitteesta ajoneuvoa tai ajoneuvoyhdistelmää on ajettava tietty matka määrätyissä olosuhteissa, jotka määritellään valmistajan ohjeissa.
            9.   Tarkastus on katsottava hylätyksi, kun

                        a)

                        OBW-laitteen näyttämä kuorma-arvo, joka vastaa 5 kohdan c alakohdassa tarkoitettua kuormaa eli 90–100 prosenttia ajoneuvon suurimmasta teknisesti sallitusta kokonaismassasta, ei vastaa sertifioidulla punnituslaitteella mitattuja arvoja liitteessä I olevassa 8 kohdassa määritellyllä tarkkuudella, ja

                        b)

                        OBW-laitteen näyttämät kuorma-arvot, jotka vastaavat 5 kohdan a ja b alakohdassa tarkoitettuja kuormia eli 45–55 prosenttia ja 65–75 prosenttia ajoneuvon suurimmasta teknisesti sallitusta kokonaismassasta, eivät vastaa sertifioidulla punnituslaitteella mitattuja arvoja ± 15 prosentin tarkkuudella.

                  10.   Kun tarkastus hylätään, OBW-laitteella on tehtävä uusi tarkastus viimeistään kahden kuukauden kuluttua edellisestä tarkastuksesta.
            11.   Määräaikaistarkastuksiin sovellettavat joustot:
            Jotta määräaikaistarkastuksia olisi helpompi suorittaa tietyille ajoneuvotyypeille ja jotta voitaisiin pienentää määräaikaistarkastusten vaikutusta kuljettajien ja liikenteenharjoittajien tavanomaiseen toimintaan, jäsenvaltiot voivat harkita seuraavien joustojen soveltamista niiden alueella rekisteröityihin ajoneuvoihin:

                        a)

                        edellä 5 kohdassa tarkoitetut kolme kuorma-arvoa voidaan hankkia kolmen kuukauden aikana;

                        b)

                        ajoneuvon punnitus voidaan suorittaa sertifioiduilla punnituslaitteilla, jotka eivät kuulu tämän asetuksen 5 artiklassa tarkoitettujen OBW-korjaamojen laitteistoon, sillä edellytyksellä, että joku OBW-korjaamon henkilöstön jäsen valvoo punnitustapahtumaa. Ajoneuvon omistajan on esitettävä OBW-korjaamolle todiste siitä, että punnitus on tehty sertifioidulla punnituslaitteella;

                        c)

                        ajoneuvoissa tai ajoneuvoyhdistelmissä, joiden erityisen konfiguraation vuoksi suurimman sallitun painon ylittäminen on mahdotonta tavanomaisessa käytössä (esim. säiliöautot), edellä 5 ja 6 kohdassa tarkoitetut kuormat voidaan korvata muilla arvoilla; kolmen kuorman testissä kahden peräkkäisen kuorman eron on oltava vähintään 15 prosenttia suurimmasta sallitusta painosta.


title: Komission täytäntöönpanoasetus (EU) 2019/1927, annettu 19 päivänä marraskuuta 2019, Euroopan unionin ja Singaporen tasavallan välisessä vapaakauppasopimuksessa vahvistettujen alkuperätuotteita koskevien sääntöjen poikkeuksista, joita sovelletaan tiettyjen Singaporesta peräisin olevien tuotteiden vuotuisten kiintiöiden rajoissa

text:
                  20.11.2019

                  FI

                  Euroopan unionin virallinen lehti

                  L 299/45

         KOMISSION TÄYTÄNTÖÖNPANOASETUS (EU) 2019/1927,
         annettu 19 päivänä marraskuuta 2019,
         Euroopan unionin ja Singaporen tasavallan välisessä vapaakauppasopimuksessa vahvistettujen alkuperätuotteita koskevien sääntöjen poikkeuksista, joita sovelletaan tiettyjen Singaporesta peräisin olevien tuotteiden vuotuisten kiintiöiden rajoissa
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 58 artiklan 1 kohdan,
         sekä katsoo seuraavaa:

                     (1)

                     Euroopan unionin ja Singaporen tasavallan välinen vapaakauppasopimus, jäljempänä ’sopimus’, allekirjoitettiin neuvoston päätöksen (EU) 2018/1599 (2) mukaisesti 19 päivänä lokakuuta 2018. Sopimuksen tekeminen hyväksyttiin unionin puolesta neuvoston päätöksellä (EU) 2019/1875 (3).

                     (2)

                     Sopimuksen pöytäkirja 1 koskee käsitteen ’alkuperätuotteet’ määritelmää ja hallinnollisen yhteistyön menetelmiä. Pöytäkirjan liitteessä B vahvistetaan luettelo ei-alkuperäaineksille vaadittavasta valmistuksesta tai käsittelystä, joka antaa valmistetulle tuotteelle alkuperäaseman. Liitteeseen B tehdyssä lisäyksessä (johon viitataan nimellä ’liite B a’) esitetään vaihtoehtoiset säännöt, joita voidaan soveltaa liitteen B sääntöjen sijasta tiettyihin Singaporen alkuperätuotteiksi katsottaviin tuotteisiin. Vaihtoehtoisten sääntöjen soveltamista rajoittaa kuitenkin vuotuinen kiintiö.

                     (3)

                     Tuotteita, joihin sovelletaan liitteessä B a olevia vaihtoehtoisia sääntöjä, voidaan tuoda unionin alueelle edellyttäen, että ne täyttävät liitteessä B a vahvistetut edellytykset.

                     (4)

                     Liitteessä B a vahvistettuja vuotuisia kiintiöitä olisi hallinnoitava vapaaseen liikkeeseen luovutusta koskevien tulli-ilmoitusten hyväksymispäivien aikajärjestyksen mukaisesti komission täytäntöönpanoasetuksessa (EU) 2015/2447 (4) tariffikiintiöiden hallinnoinnista vahvistettujen sääntöjen mukaisesti.

                     (5)

                     Kuten Euroopan unionin virallisessa lehdessä julkaistussa ilmoituksessa (5) esitetään, sopimuksen on määrä tulla voimaan 21 päivänä marraskuuta 2019. Liitteessä B a vahvistettujen alkuperäkiintiöiden tehokkaan hallinnoinnin ja oikea-aikaisen soveltamisen varmistamiseksi tätä asetusta olisi sovellettava kyseisestä päivästä alkaen, jotta asianomaisille osapuolille jää riittävästi aikaa valmistautua tämän asetuksen soveltamiseen.

                     (6)

                     Tässä asetuksessa säädetyt toimenpiteet ovat tullikoodeksikomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Euroopan unionin ja Singaporen tasavallan välisen vapaakauppasopimuksen pöytäkirjan 1 liitteessä B a vahvistettuja poikkeuksia sovelletaan tämän asetuksen liitteessä lueteltujen tuotteiden osalta tämän asetuksen liitteessä vahvistettujen kiintiöiden asettamissa rajoissa.

            2 artikla
            Tämän asetuksen liitteessä vahvistettuja kiintiöitä hallinnoidaan täytäntöönpanoasetuksen (EU) 2015/2447 49–54 artiklan mukaisesti.

            3 artikla
            Jotta tuotteisiin voitaisiin soveltaa tämän asetuksen liitteessä vahvistettua kiintiötä, niiden mukana on oltava valtuutetun viejän (sellaisena kuin tämä on määritelty pöytäkirjassa 1) allekirjoittama alkuperäilmoitus, jossa todistetaan, että tuotteet täyttävät pöytäkirjan 1 liitteessä B a vahvistetut edellytykset. Alkuperäilmoituksen on täytettävä pöytäkirjan 1 vaatimukset, ja siinä on oltava seuraava englanninkielinen merkintä: ”Derogation – Annex B(a) of Protocol Concerning the definition of the concept of ’originating products’ and methods of administrative cooperation of the EU-Singapore FTA”.

            4 artikla
            Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 21 päivästä marraskuuta 2019.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 19 päivänä marraskuuta 2019.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 269, 10.10.2013, s. 1.

            (2)  Neuvoston päätös (EU) 2018/1599, annettu 15 päivänä lokakuuta 2018, Euroopan unionin ja Singaporen tasavallan välisen vapaakauppasopimuksen allekirjoittamisesta Euroopan unionin puolesta (EUVL L 267, 25.10.2018, s. 1).

            (3)  Neuvoston päätös (EU) 2019/1875, annettu 8 päivänä marraskuuta 2019, Euroopan unionin ja Singaporen tasavallan välisen vapaakauppasopimuksen tekemisestä (EUVL L 294, 14.11.2019, s. 1).

            (4)  Komission täytäntöönpanoasetus (EU) 2015/2447, annettu 24 päivänä marraskuuta 2015, unionin tullikoodeksista annetun Euroopan parlamentin ja neuvoston asetuksen (EU) N:o 952/2013 tiettyjen säännösten täytäntöönpanoa koskevista yksityiskohtaisista säännöistä (EUVL L 343, 29.12.2015, s. 558).

            (5)  Ilmoitus Euroopan unionin ja Singaporen tasavallan välisen vapaakauppasopimuksen voimaantulosta (EUVL L 293, 14.11.2019, s. 1).

            LIITE
            Sen estämättä, mitä yhdistetyn nimikkeistön tulkintasäännöissä määrätään, etuusmenettelyn soveltamisala määräytyy tässä liitteessä CN-koodien perusteella, sellaisina kuin ne esitetään neuvoston asetuksen (ETY) N:o 2658/87 (1), muutettuna komission täytäntöönpanoasetuksella (EU) 2018/1602 (2), liitteessä I, ja tämän liitteen taulukon neljännessä sarakkeessa olevan tavaran kuvauksen perusteella, yhdessä tarkasteltuina.

                        Järjestysnumero

                        CN-koodi

                        Taric-alanimike

                        Tuotteen kuvaus

                        Kiintiökausi

                        Kiintiön määrä (tonnia nettopaino)

                        09.7951

                        ex

                        1601 00 10

                        11, 91

                        Kuivatut makkarat, kanaa, sikaa ja tuoretta maksaa

                        Tullattaessa 21.11.2019–31.12.2019
                        Tullattaessa 1.1.2020–31.12.2020 ja tullattaessa 1.1.–31.12. kunakin vuonna sen jälkeen

                        56 tonnia

                        ex

                        1601 00 91

                        05

                        ex

                        1601 00 99

                        11, 91

                        ex

                        1602 32 11

                        10

                        Kananlihasäilykkeet; Revittyä kananlihaa; Tahmariisi kanan kera; Jauhetusta kananlihasta valmistetut samosat; Siipikarjanlihasta valmistetut nyytit; Shaomai, kanaa; Gyoza-nyytit, kanaa;

                        ex

                        1602 32 19

                        10

                        500 tonnia

                        ex

                        1602 32 30

                        10

                        ex

                        1602 32 90

                        10

                        ex

                        1602 49 19

                        20

                        Sianlihasäilykkeet; Revittyä sianlihaa

                        ex

                        1602 50 10

                        10

                        Naudanlihasäilykkeet; Jauhetusta naudanlihasta valmistetut samosat;

                        ex

                        1602 50 95

                        10

                        ex

                        1902 20 30

                        21

                        Jauhetusta kananlihasta valmistetut samosat; Siipikarjanlihasta valmistetut nyytit; Shaomai, kanaa; Gyoza-nyytit, kanaa;
                        Jauhetusta naudanlihasta valmistetut samosat;

                        91

                        ex

                        1602 41 10

                        10

                        Eri tyyppiset jäähdytetyt kinkut

                        ex

                        1602 41 90

                        10

                        ex

                        1603 00 10

                        10

                        Pullotettu kanaesanssi

                        ex

                        1603 00 80

                        10

                        09.7952

                        ex

                        1604 20 10

                        05

                        Kalanlihasta, currysta, vehnätärkkelyksestä, suolasta, sokerista ja maustesekoituksesta valmistetut currykalapyörykät; Kalanlihasta, ravunlihajäljitelmästä (”crab stick”), merilevästä, yuba-soijavalmisteesta (”beancurd skin”), kasvisöljystä, sokerista, suolasta, perunatärkkelyksestä, mononatriumglutamaatista ja mausteista valmistetut rullat (”four colour rolls”).

                        Tullattaessa 21.11.2019–31.12.2019
                        Tullattaessa 1.1.2020–31.12.2020 ja tullattaessa 1.1.–31.12. kunakin vuonna sen jälkeen

                        45 tonnia

                        ex

                        1604 20 30

                        05

                        ex

                        1604 20 40

                        05

                        ex

                        1604 20 50

                        05

                        ex

                        1604 20 90

                        05

                        400 tonnia

                        ex

                        1604 16 00

                        10

                        Mausteinen, rapea anjovis (”sambal ikan bilis”), joka on valmistettu anjoviksesta, sipulista, chilitahnasta, tamarindista, katkaraputahnasta (”belachan”), ruskeasta sokerista ja suolasta

                        09.7953

                        ex

                        1605 10 00

                        05

                        Vehnätärkkelyksestä, suolasta, sokerista, mausteseoksesta, ravunlihasta ja täytteestä valmistetut rapupyörykät

                        Tullattaessa 21.11.2019–31.12.2019
                        Tullattaessa 1.1.2020–31.12.2020 ja tullattaessa 1.1.–31.12. kunakin vuonna sen jälkeen

                        39 tonnia

                        ex

                        1902 20 10

                        21

                        Katkaravusta, vehnätärkkelyksestä, tapiokasta, vedestä, kevätsipulista, inkivääristä, sokerista ja suolasta valmistetut hargow-nyytit; Pääasiallisesti katkaravusta sekä kanasta, maissitärkkelyksestä, kasviöljystä, mustasta pippurista, seesamiöljystä ja vedestä valmistetut shaomai-nyytit; Katkaravusta, suolasta, öljystä, sokerista, inkivääristä, pippurista, munasta, etikasta ja soijakastikkeesta valmistetut paistetut wonton-katkarapunyytit

                        91

                        ex

                        1605 21 10

                        05

                        350 tonnia

                        ex

                        1605 21 90

                        05

                        ex

                        1605 29 00

                        05

                        ex

                        1605 54 00

                        10

                        Seepiatäytteestä, vehnätärkkelyksestä, suolasta, sokerista ja maustesekoituksesta valmistetut seepiapyörykät; Hummerilla maustetut pyörykät: seepianlihaa, kalanlihaa ja ravunlihaa

               (1)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1.)

               (2)  Komission täytäntöönpanoasetus (EU) 2018/1602, annettu 11 päivänä lokakuuta 2018, tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta (EUVL L 273, 31.10.2018, s. 1).


title: Komission täytäntöönpanoasetus (EU) 2019/1928, annettu 19 päivänä marraskuuta 2019, suorien tukien mukautusasteen tarkistamisesta Euroopan parlamentin ja neuvoston asetuksen (EU) N:o 1306/2013 nojalla kalenterivuoden 2019 osalta ja komission täytäntöönpanoasetuksen (EU) 2019/916 kumoamisesta

text:
                  20.11.2019

                  FI

                  Euroopan unionin virallinen lehti

                  L 299/49

         KOMISSION TÄYTÄNTÖÖNPANOASETUS (EU) 2019/1928,
         annettu 19 päivänä marraskuuta 2019,
         suorien tukien mukautusasteen tarkistamisesta Euroopan parlamentin ja neuvoston asetuksen (EU) N:o 1306/2013 nojalla kalenterivuoden 2019 osalta ja komission täytäntöönpanoasetuksen (EU) 2019/916 kumoamisesta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon yhteisen maatalouspolitiikan rahoituksesta, hallinnoinnista ja seurannasta ja neuvoston asetusten (ETY) N:o 352/78, (EY) N:o 165/94, (EY) N:o 2799/98, (EY) N:o 814/2000, (EY) N:o 1290/2005 ja (EY) N:o 485/2008 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1306/2013 (1) ja erityisesti sen 26 artiklan 4 kohdan,
         on kuullut maatalousrahastojen komiteaa,
         sekä katsoo seuraavaa:

                     (1)

                     Komission täytäntöönpanoasetuksessa (EU) 2019/916 (2) vahvistetaan suorien tukien mukautusaste asetuksen (EU) N:o 1306/2013 nojalla kalenterivuoden 2019 osalta. Mukautusaste on vahvistettu vuoden 2020 talousarvioesityksen yhteydessä käytettävissä olleiden tietojen perusteella ottaen erityisesti huomioon asetuksen (EU) N:o 1306/2013 25 artiklassa tarkoitettu rahoituskurista johtuva maatalousalan kriisivaraus, joka on 478 miljoonaa euroa.

                     (2)

                     Vaikka rahoituskurin tarve maatalousalan kriisivarauksen osalta on edelleen 478 miljoonaa euroa, suoria tukia ja markkinoihin liittyviä menoja koskevat ennusteet kattavan, vuoden 2020 talousarvioesitystä koskevan komission oikaisukirjelmän nro 1 osalta käytettävissä olleet tiedot osoittavat kuitenkin, että täytäntöönpanoasetuksessa (EU) 2019/916 vahvistettua rahoituskurin mukautusastetta on tarpeen mukauttaa.

                     (3)

                     Komission käytettävissä olevien uusien tietojen perusteella on aiheellista tarkistaa mukautusastetta asetuksen (EU) N:o 1306/2013 26 artiklan 4 kohdan mukaisesti ennen sen kalenterivuoden 1 päivää joulukuuta, jonka osalta mukautusastetta sovelletaan.

                     (4)

                     Pääsääntöisesti viljelijälle, joka jättää suoria tukia koskevan tukihakemuksen tietylle kalenterivuodelle N, maksetaan tuet tiettynä varainhoitovuodelle N +1 sijoittuvana maksuaikana. Jäsenvaltiot voivat kuitenkin tietyin rajoituksin suorittaa viljelijöille maksuja kyseisen maksuajan päätyttyä. Tällaisia myöhäisempiä maksuja voidaan suorittaa seuraavana varainhoitovuonna. Kun rahoituskuria sovelletaan tiettyyn kalenterivuoteen, mukautusastetta ei tulisi soveltaa maksuihin, joita koskevat tukihakemukset on jätetty muina kalenterivuosina kuin kalenterivuonna, johon rahoituskuria sovelletaan. Viljelijöiden tasavertaisen kohtelun varmistamiseksi on sen vuoksi aiheellista säätää, että mukautusastetta sovelletaan ainoastaan maksuihin, joista on jätetty tukihakemus sinä kalenterivuonna, johon rahoituskuria sovelletaan, riippumatta siitä, milloin maksu viljelijälle suoritetaan.

                     (5)

                     Euroopan parlamentin ja neuvoston asetuksen (EU) N:o 1307/2013 (3) 8 artiklan 1 kohdassa säädetään, että asetuksen (EU) N:o 1306/2013 26 artiklan mukaisesti vahvistettua suoriin tukiin sovellettavaa mukautusastetta sovelletaan ainoastaan yli 2 000 euron suuruisiin suoriin tukiin, jotka myönnetään viljelijöille vastaavana kalenterivuonna. Lisäksi asetuksen (EU) N:o 1307/2013 8 artiklan 2 kohdassa säädetään, että suorien tukien asteittaisen käyttöönoton seurauksena mukautusastetta sovelletaan Kroatiaan vasta 1 päivästä tammikuuta 2022. Tässä asetuksessa vahvistettua mukautusastetta ei näin ollen tulisi soveltaa viljelijöille kyseisessä jäsenvaltiossa maksettaviin tukiin.

                     (6)

                     Tarkistettu mukautusaste olisi otettava huomioon sen viljelijälle myönnettävän kokonaistukimäärän laskemiseksi, josta on jätetty tukihakemus kalenterivuoden 2019 osalta. Selvyyden vuoksi täytäntöönpanoasetus (EU) 2019/916 olisi sen vuoksi kumottava.

                     (7)

                     Jotta varmistetaan, että tarkistettua mukautusastetta voidaan soveltaa siitä päivästä alkaen, jona tukien maksamisen viljelijöille on asetuksen (EU) N:o 1306/2013 mukaisesti määrä alkaa, tätä asetusta olisi sovellettava 1 päivästä joulukuuta 2019,

               ON HYVÄKSYNYT TÄMÄN ASETUKSEN:

            1 artikla

               1.   Asetuksen (EU) N:o 1306/2013 25 ja 26 artiklassa säädetyn mukautusasteen vahvistamiseksi alennetaan asetuksen (EU) N:o 1307/2013 8 artiklan 1 kohdan mukaisesti niiden asetuksen (EU) N:o 1307/2013 liitteessä I luetelluissa tukijärjestelmissä viljelijöille myönnettävien suorien tukien, jotka ylittävät 2 000euroa ja joista on jätetty tukihakemus kalenterivuoden 2019 osalta, määriä 1,432635 prosentin mukautusasteella.

               2.   Edellä 1 kohdassa säädettyä vähennystä ei sovelleta Kroatiaan.

            2 artikla
            Kumotaan täytäntöönpanoasetus (EU) 2019/916.

            3 artikla
            Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 1 päivästä joulukuuta 2019.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 19 päivänä marraskuuta 2019.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 347, 20.12.2013, s. 549.

            (2)  Komission täytäntöönpanoasetus (EU) 2019/916, annettu 4 päivänä kesäkuuta 2019, suorien tukien mukauttamisasteesta Euroopan parlamentin ja neuvoston asetuksen (EU) N:o 1306/2013 nojalla kalenterivuoden 2019 osalta (EUVL L 146, 5.6.2019, s. 98).

            (3)  Euroopan parlamentin ja neuvoston asetus (EU) N:o 1307/2013, annettu 17 päivänä joulukuuta 2013, yhteisen maatalouspolitiikan tukijärjestelmissä viljelijöille myönnettäviä suoria tukia koskevista säännöistä ja neuvoston asetuksen (EY) N:o 637/2008 ja neuvoston asetuksen (EY) N:o 73/2009 kumoamisesta (EUVL L 347, 20.12.2013, s. 608).


title: Komission täytäntöönpanoasetus (EU) 2019/1980, annettu 26 päivänä marraskuuta 2019, asetuksen (EY) N:o 1484/95 muuttamisesta siipikarjanliha- ja muna-alan sekä muna-albumiinin edustavien hintojen vahvistamisen osalta

text:
                  29.11.2019

                  FI

                  Euroopan unionin virallinen lehti

                  L 308/69

         KOMISSION TÄYTÄNTÖÖNPANOASETUS (EU) 2019/1980,
         annettu 26 päivänä marraskuuta 2019,
         asetuksen (EY) N:o 1484/95 muuttamisesta siipikarjanliha- ja muna-alan sekä muna-albumiinin edustavien hintojen vahvistamisen osalta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 183 artiklan b alakohdan,
         ottaa huomioon tiettyihin maataloustuotteiden jalostuksessa tuotettuihin tavaroihin sovellettavasta kauppajärjestelmästä sekä neuvoston asetusten (EY) N:o 1216/2009 ja (EY) N:o 614/2009 kumoamisesta 16 päivänä huhtikuuta 2014 annetun Euroopan parlamentin ja neuvoston asetuksen (EU) N:o 510/2014 (2) ja erityisesti sen 5 artiklan 6 kohdan a alakohdan,
         sekä katsoo seuraavaa:

                     (1)

                     Komission asetuksessa (EY) N:o 1484/95 (3) vahvistetaan siipikarjanliha- ja muna-alan sekä muna-albumiinin tuonnissa sovellettavien lisätullien järjestelmän soveltamista koskevat yksityiskohtaiset säännöt sekä edustavat hinnat.

                     (2)

                     Siipikarjanliha- ja muna-alan tuotteiden ja muna-albumiinin edustavien hintojen määrittämisen perustana olevien tietojen säännöllinen seuranta osoittaa, että on aiheellista muuttaa tiettyjen tuotteiden edustavat tuontihinnat ottaen huomioon hintojen vaihtelu alkuperän mukaan.

                     (3)

                     Sen vuoksi asetusta (EY) N:o 1484/95 olisi muutettava.

                     (4)

                     Koska on tarpeen varmistaa, että tätä toimenpidettä sovelletaan mahdollisimman pian päivitettyjen tietojen saataville asettamisen jälkeen, tämän asetuksen olisi tultava voimaan päivänä, jona se julkaistaan,

               ON HYVÄKSYNYT TÄMÄN ASETUKSEN:

            1 artikla
            Korvataan asetuksen (EY) N:o 1484/95 liite I tämän asetuksen liitteellä.

            2 artikla
            Tämä asetus tulee voimaan päivänä, jona se julkaistaan Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 26 päivänä marraskuuta 2019.

                  Komission puolesta,

                  puheenjohtajan nimissä

               Jerzy PLEWA

                  Pääjohtaja

                  Maatalouden ja maaseudun kehittämisen pääosasto

            (1)  EUVL L 347, 20.12.2013, s. 671.

            (2)  EUVL L 150, 20.5.2014, s. 1.

            (3)  Komission asetus (EY) N:o 1484/95, annettu 28 päivänä kesäkuuta 1995, siipikarjanliha- ja muna-alan sekä ovalbumiinin tuonnissa sovellettavien lisätullien järjestelmän soveltamista koskevista yksityiskohtaisista säännöistä ja edustavien hintojen vahvistamisesta sekä asetuksen N:o 163/67/ETY kumoamisesta (EYVL L 145, 29.6.1995, s. 47).

            LIITE

                  ”LIITE I

                              CN-koodi

                              Tavaran kuvaus

                              Edustava hinta
                              (euroa/100 kg)

                              3 artiklassa tarkoitettu vakuus
                              (euroa/100 kg)

                              Alkuperä  (1)

                              0207 12 90

                              Lajin Gallus domesticus siipikarjanruhot (ns. 65-prosenttista), jäädytetyt

                              135,4

                              0

                              AR

                              0207 14 10

                              Luuttomat palat, lajin Gallus domesticus siipikarjaa, jäädytetyt

                              236,9
                              213,0
                              244,8
                              233,7

                              19
                              26
                              17
                              20

                              AR
                              BR
                              CL
                              TH

                              1602 32 11

                              Kypsentämättömät valmisteet, lajin Gallus domesticus siipikarjaa

                              284,0

                              1

                              BR

               (1)  Kolmansien maiden kanssa käytävää ulkomaankauppaa koskevista yhteisön tilastoista annetun Euroopan parlamentin ja neuvoston asetuksen (EY) N:o 471/2009 täytäntöönpanosta maa- ja alueluokituksen ajan tasalle saattamisen osalta 27 päivänä marraskuuta 2012 annetussa komission asetuksessa (EU) N:o 1106/2012 (EUVL L 328, 28.11.2012, s. 7) vahvistettu maanimikkeistö.”


title: Komission täytäntöönpanoasetus (EU) 2020/159, annettu 5 päivänä helmikuuta 2020, Enterococcus faecium DSM 7134 -valmisteen hyväksymisen uusimisesta vieroitettujen porsaiden ja lihasikojen rehun lisäaineena sekä asetuksen (EY) N:o 538/2007 kumoamisesta (hyväksynnän haltija Lactosan Starterkulturen GmbH & Co) (ETA:n kannalta merkityksellinen teksti)

text:
                  6.2.2020

                  FI

                  Euroopan unionin virallinen lehti

                  L 34/22

         KOMISSION TÄYTÄNTÖÖNPANOASETUS (EU) 2020/159,
         annettu 5 päivänä helmikuuta 2020,

            Enterococcus faecium DSM 7134 -valmisteen hyväksymisen uusimisesta vieroitettujen porsaiden ja lihasikojen rehun lisäaineena sekä asetuksen (EY) N:o 538/2007 kumoamisesta (hyväksynnän haltija Lactosan Starterkulturen GmbH & Co)
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
         sekä katsoo seuraavaa:

                     (1)

                     Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perusteet ja menettelyt hyväksynnän myöntämiselle ja uusimiselle.

                     (2)

                        Enterococcus faecium DSM 7134 -valmiste hyväksyttiin kymmeneksi vuodeksi vieroitettujen porsaiden ja lihasikojen rehun lisäaineena komission asetuksella (EY) N:o 538/2007 (2).

                     (3)

                     Kyseisen hyväksynnän haltija on toimittanut asetuksen (EY) N:o 1831/2003 14 artiklan 1 kohdan mukaisesti hakemuksen, joka koskee Enterococcus faecium DSM 7134 -valmisteen hyväksymisen uusimista vieroitettujen porsaiden ja lihasikojen rehun lisäaineena, ja pyytänyt kyseisen lisäaineen luokittelua lisäaineluokkaan ”eläintuotantoon vaikuttavat lisäaineet”. Hakemuksen mukana on toimitettu asetuksen (EY) N:o 1831/2003 14 artiklan 2 kohdan mukaisesti vaadittavat tiedot ja asiakirjat.

                     (4)

                     Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 27 päivänä helmikuuta 2019 antamassaan lausunnossa (3), että hakijan toimittamat tiedot osoittavat kyseisen lisäaineen täyttävän hyväksymisen edellytykset. Elintarviketurvallisuusviranomainen totesi, että Enterococcus faecium DSM 7134 on turvallinen sallituissa käyttöolosuhteissa kohde-eläimille, kuluttajille, käyttäjille ja ympäristölle. Se totesi kuitenkin myös, että valmiste saattaa ärsyttää ihoa ja hengitysteitä. Sen vuoksi komissio katsoo, että olisi toteutettava asianmukaisia suojatoimenpiteitä ihmisten terveydelle aiheutuvien haittavaikutusten ehkäisemiseksi erityisesti lisäaineen käyttäjien osalta.

                     (5)

                        Enterococcus faecium DSM 7134 -valmisteen arviointi osoittaa, että asetuksen (EY) N:o 1831/2003 5 artiklassa säädetyt hyväksymisen edellytykset täyttyvät. Sen vuoksi kyseisen lisäaineen hyväksyminen tämän asetuksen liitteessä esitetyn mukaisesti olisi uusittava.

                     (6)

                     Sen seurauksena, että Enterococcus faecium DSM 7134 -valmisteen hyväksyminen rehun lisäaineena uusitaan tämän asetuksen liitteessä vahvistettujen edellytysten mukaisesti, asetus (EY) N:o 538/2007 olisi kumottava.

                     (7)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Uusitaan lisäaineluokkaan ”eläintuotantoon vaikuttavat lisäaineet” ja funktionaaliseen ryhmään ”suolistoflooran stabiloimiseen tarkoitetut aineet” kuuluvan, liitteessä tarkoitetun lisäaineen hyväksyminen kyseisessä liitteessä vahvistetuin edellytyksin.

            2 artikla
            Kumotaan asetus (EY) N:o 538/2007.

            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 5 päivänä helmikuuta 2020.

                  Komission puolesta

                  Puheenjohtaja

               Ursula VON DER LEYEN

            (1)  EUVL L 268, 18.10.2003, s. 29.

            (2)  Komission asetus (EY) N:o 538/2007, annettu 15 päivänä toukokuuta 2007, uuden käyttötavan hyväksymisestä Enterococcus faecium DSM 7134 -valmisteelle (Bonvital) rehun lisäaineena (EUVL L 128, 16.5.2007, s. 16).

            (3)  EFSA Journal 2019; 17(3):5650.

            LIITE

                        Lisäaineen tunnistenumero

                        Hyväksynnän haltijan nimi

                        Lisäaine
                        (kauppanimi)

                        Koostumus, kemiallinen kaava, kuvaus, analyysimenetelmä.

                        Eläinlaji tai -ryhmä

                        Enimmäisikä

                        Vähimmäispitoisuus

                        Enimmäispitoisuus

                        Muut määräykset

                        Hyväksynnän voimassaolo päättyy

                        PMY/kg täysrehua, jonka kosteuspitoisuus on 12 %

                           Luokka: eläintuotantoon vaikuttavat lisäaineet. Funktionaalinen ryhmä: suolistoflooran stabiloimiseen tarkoitetut aineet.

                        4b1841

                        Lactosan
                        Starterkulturen
                        GmbH & Co

                           Enterococcus faecium DSM 7134

                           Lisäaineen koostumus:

                           Enterococcus faecium DSM 7134 -valmiste,
                        joka sisältää vähintään:
                        Jauheena: 1x1010 PMY/g lisäainetta
                        Rakeina (mikrokapseloituina): 1x1010 PMY/g lisäainetta

                        (Vierotetut) porsaat

                        —

                        0,5 x 109

                        4 x 109

                                    1.

                                    Lisäaineen ja esiseosten käyttöohjeissa on mainittava varastointia koskevat edellytykset sekä stabiilisuus lämpökäsittelyssä.

                                    2.

                                    Rehualan toimijoiden on lisäaineen ja esiseosten käyttäjiä varten vahvistettava toimintamenettelyt ja järjestelyt lisäaineen käytöstä aiheutuvien mahdollisten riskien varalta. Jos riskejä ei voida näiden järjestelyjen ja toimenpiteiden avulla poistaa tai minimoida, lisäainetta ja esiseoksia käytettäessä on käytettävä asianmukaisia henkilönsuojaimia, hengitys-, iho- ja silmäsuojat mukaan lukien.

                        26. helmikuuta 2030

                           Tehoaineen ominaispiirteiden kuvaus:

                           Enterococcus faecium DSM 7134 -bakteerin elinkykyisiä soluja

                           Analyysimenetelmä
                            (1)

                        Lukumäärän määrittäminen: pintaviljely sappi-eskuliini-atsidiagarilla (EN 15788)
                        Tunnistaminen: pulssikenttäelektroforeesigenotyypitys (PFGE)

                        Lihasiat

                        —

                        0,2 x 109

                        1 x 109

                        26. helmikuuta 2030

               (1)  Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: https://ec.europa.eu/jrc/en/eurl/feed-additives/evaluation-reports